text: Politisk Magasin: Hvornår skal man tilgodese børnefamilier?
  03 april 2017 kl. 12.35
  I aftenens udgave af Politisk Magasin kommer Peter Kofod Poulsen fra Dansk Folkeparti forbi til en ganske konkret integrationsdebat.
  En familie fra Jelling er nu på vej ud af landet, efter at de i syv år har boet i Danmark. Deres børn taler dansk og er fuldt integrerede i skole og sportsforening, men uden opholdstilladelse er deres liv i Danmark snart slut.
  Er der en grænse for, hvornår familier med børn skal tilgodeses i opholdssager? Det er et af de spørgsmål, retsordføreren fra Dansk Folkeparti Peter Kofod Poulsen besvarer i studiet i aftens udsendelse kl. 18.25 på TV SYDs facebookside.
  Vær med i debatten og kom med dine spørgsmål og kommentarer i kommentarsporet og få direkte svar.
  
  